НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/188-15

5. мај 2015. године

Б е о г р а д

**З А П И С Н И К**

**39. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 5. МАЈА 2015. ГОДИНЕ**

Седница је почела у 9,00 часова.

 Седници је председавао Петар Петровић, председник Одбора.

 Седници су присуствовали чланови Одбора: Биљана Илић Стошић, Биљана Савовић, Мирјана Андрић, Живан Ђуришић, Тања Томашевић Дамњановић, Милетић Михајловић, Ласло Варга, Неђо Јовановић и Велинка Тошић.

Седници је присуствовао Вучета Тошковић (заменик Владимира Ђукановића).

 Седници нису присуствовали чланови Одбора: Александар Мартиновић, Драган Пауновић, Олгица Батић, Мехо Омеровић, Јован Марковић, Балша Божовић, нити њихови заменици.

Седници су присуствовали Мирољуб Томић, члан Високог савета судства, Весна Јањић, самостални саветник у Високом савету судства, Чедомир Бацковић и Нела Кубуровић, помоћници министра правде, Јован Ћосић, начелник одељења, и Златко Петровић, виши саветник у Министарству правде.

 На предлог председника Одбора утврђен је следећи

Д н е в н и р е д :

1. Разматрање Предлога закона о заштити права на суђење у разумном року, који је поднела Влада (број 7-926/15, од 3. априла 2015. године), у начелу;
2. Разматрање Предлога закона о допуни Закона о судијама, који је поднела Влада (број 70-1107/15, од 24. априла 2015. године), у начелу;
3. Разматрање Предлога закона о потврђивању Споразума између Владе Републике Србије и Владе Руске Федерације о узајамној заштити тајних података, који је поднела Влада (број 011-366/15, од 18. фебруара 2015. године);
4. Разматрање Предлога одлуке о избору судије који се први пут бира на судијску функцију, коју је поднео Високи савет судства (број 02-1112/15, од 24. априла 2015. године)
5. Разно.

Пре преласка на рад по утврђеном дневном реду усвојен је, без примедаба, записник са 38. седнице Одбора.

**Прва тачка дневног реда:** **Разматрање** **Предлога закона о заштити права на суђење у** **разумном року**

Помоћник министра Чедомир Бацковић укратко је упознао чланове Одбора са циљевима и предложеним решењима Предлога закона.

 Поводом Предлога закона, подржавајући предложена решења, говорили су Вучета Тошковић, Биљана Илић Стошић, Мирјана Андрић и Неђо Јовановић.

Одбор је одлучио да, на основу члана 156. став 3. Пословника Народне скупштине, поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о заштити права на суђење у разумном року у начелу.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда: Разматрање Предлога закона о допуни Закона о судијама**

Одбор је одлучио да, на основу члана 156. став 3. Пословника Народне скупштине, поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о допуни Закона о судијама у начелу.

За известиоца Одбора на седници Народне скупштине одређен је Петар Петровић, председник Одбора.

**Трећа тачка дневног реда: Разматрање Предлога закона о потврђивању Споразума између Владе Републике Србије и Владе Руске Федерације о узајамној заштити тајних података**

Одбор је одлучио да, на основу члана 156. став 3. Пословника Народне скупштине, поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума између Владе Републике Србије и Владе Руске Федерације о узајамној заштити тајних података, који је поднела Влада.

За известиоца Одбора на седници Народне скупштине одређен је Петар Петровић, председник Одбора.

**Четврта тачка дневног реда: Разматрање Предлога одлуке о избору судије који се први пут бира на судијску функцију, коју је поднео Високи савет судства (број 02-1112/15, од 24. априла 2015. године)**

Одбор је одлучио да, на основу чл. 51. и 201. Пословника Народне скупштине, поднесе следећи

И З В Е Ш Т А Ј

Одбор за правосуђе, државну управу и локалну самоуправу је констатовао да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 50. став 4. Закона о судијама.

Одбор је одлучио да предложи Народној скупштини да прихвати Предлог одлуке о избору судија који се први пут бирају на судијску функцију.

За известиоца Одбора на седници Народне скупштине одређен је Петар Петровић, председник Одбора.

**Пета тачка дневног реда: Разно**

Председник Одбора обавестио је чланове Одбора да ће се предлози закона у појединостима разматрати на седници у четвртак, 7. маја, у 9,00 часова.

Седница је завршена у 9,30 часова.

СЕКРЕТАР ПРЕДСЕДНИК

Љиљана Милетић Живковић Петар Петровић